Source: https://www.riigiteataja.ee/akt/13248897?leiaKehtiv
Timestamp: 2019-01-15 23:44:38+00:00
Document Index: 1198979

Matched Legal Cases: ['§ 2', '§ 3', '§ 341', '§ 38', '§ 2', '§ 3', '§ 2']

Laboratooriumide poolt teatamiskohustusliku ja registreerimiskohustusliku loomataudi kahtlusel või diagnoosimisel esitatava teatise vormi- ja sisunõuded ning esitamise kord – Riigi Teataja
Laboratooriumide poolt teatamiskohustusliku ja registreerimiskohustusliku loomataudi kahtlusel või diagnoosimisel esitatava teatise vormi- ja sisunõuded ning esitamise kord
Laboratooriumide poolt teatamiskohustusliku ja registreerimiskohustusliku loomataudi kahtlusel või diagnoosimisel esitatava teatise vormi- ja sisunõuded ning esitamise kord - sisukord
§ 2 Esitatava teatise vormi- ja sisunõuded
§ 3 Teatise esitamise kord
RT I, 06.12.2017, 3
Vastu võetud 18.02.2000 nr 5
RTL 2000, 30, 387
Määrus kehtestatakse «Loomatauditõrje seaduse» paragrahvi 41 lõigete 1 ja 3 alusel.
(1) Määrusega kehtestatakse veterinaarkorralduse seaduse § 341 kohaselt volitatud laboratooriumi poolt teatamiskohustusliku loomataudi kahtlusest või diagnoosimisest viivitamatul teavitamisel ja registreerimiskohustusliku loomataudi diagnoosimisest regulaarse aruandluse korras teavitamisel esitatava teatise vormi- ja sisunõuded ning teatise esitamise kord.
(2) Veterinaarlaboratooriumid, loomsete saaduste käitlemisega tegelevate ettevõtete toodangu kvaliteeti kontrollivad laboratooriumid, teaduslaboratooriumid ja teised loomataude diagnoosivad laboratooriumid teavitavad teatamis- või registreerimiskohustusliku loomataudi diagnoosimisest või selle kahtlusest Veterinaar- ja Toiduametit määruses sätestatud korras.
(3) Teatamiskohustusliku või registreerimiskohustusliku zoonoosse haigusetekitaja isoleerimisel uurimismaterjalist teavitatakse täiendavalt kehtivas korras Terviseametit.
(4) Teatamiskohustuslike ja registreerimiskohustuslike loomataudide, sealhulgas zoonoossete haigusetekitajate loetelu on kehtestatud loomatauditõrje seaduse § 38 lõike 4 alusel.
§ 2. Esitatava teatise vormi- ja sisunõuded
(1) Teatamiskohustuslike loomataudide kahtlusel või diagnoosimisel esitatav teatis peab sisaldama järgmist informatsiooni:
2) teatise esitamise kuupäev ja kellaaeg;
3) loomataudi, sealhulgas zoonoosse haigusetekitaja nimetus, vajadusel tuuakse välja tüüp;
4) loomaliik;
6) uurimismaterjal;
7) uuritud proovide koguarv;
8) kasutatud uurimismeetod;
9) positiivsete või kahtlaste proovide arv;
10) looma või ettevõtte omaniku nimi ja aadress;
11) karja või ettevõtte geograafiline asukoht.
(2) Teatise kirjalikul vormistamisel esitatakse informatsioon trükituna või selgesti loetavate tähtedega. Teatise peab allkirjastama teatise väljastanud laboratooriumi juht.
(3) Registreerimiskohustuslike loomataudide teavitamisel esitatakse teatisega kirjalik informatsioon aruandlusperioodi jooksul diagnoositud loomataudide, sealhulgas zoonoossete haigustekitajate kohta kokkuvõtvalt tabeli kujul. Tabeli vormi näidis on toodud lisas.
(4) Esitatav teatis peab sisaldama järgmisi andmeid:
2) aruandeperioodi ajavahemik;
5) uurimismaterjal;
6) uurimismeetod;
7) positiivsete juhtude arv;
8) positiivsete karjade arv.
(5) Võimalusel tuuakse välja uuritud loomade ja karjade arv.
(6) Teatise kirjalikul vormistamisel esitatakse informatsioon trükituna või selgesti loetavate tähtedega. Teatise peab allkirjastama teatise väljastanud laboratooriumi juht.
§ 3. Teatise esitamise kord
(1) Teatamiskohustusliku loomataudi kahtlusest või diagnoosimisest peab viivitamata teavitama Veterinaar- ja Toiduameti peadirektorit. Veterinaar- ja Toiduamet teavitab viivitamata Terviseametit zoonoosi või zoonoosse haigusetekitaja diagnoosimisest.
(2) Eriti ohtliku loomataudi kahtlusest või diagnoosimisest teavitamisel edastatakse lõikes 1 nimetatud isikutele esmane informatsioon telefoni teel ja nii kiiresti kui võimalik, kuid mitte hiljem kui kuue tunni jooksul käesolevas määruses esitatud nõuetele vastav teatis elektrooniliselt. Teatise allkirjastatud originaali säilitatakse teatise väljastanud laboratooriumis kolm aastat.
(3) Ohtliku loomataudi kahtlusest või diagnoosimisest teavitamisel edastatakse Veterinaar- ja Toiduameti peadirektorile esmane informatsioon telefoni teel ja selle määruse § 2 lõike 3 kohane teatis järgmise tööpäeva jooksul.
(4) Registreerimiskohustusliku loomataudi diagnoosimisest teavitatakse Veterinaar- ja Toiduametit regulaarse aruandluse korras.
1) Määruses esitatud nõuetele vastav kirjalik informatsioon esitatakse teatisega eelmises kvartalis avastatud loomataudide kohta kord kvartalis, kvartali esimese kuu 15. kuupäevaks. Veterinaar- ja Toiduametile edastatakse teatise originaal, mida säilitatakse kolm aastat.
2) Zoonoossete haigusetekitajate diagnoosimisel esitatakse lisaks esmane informatsioon telefoni teel ning selles määruses esitatud nõuetele vastav teatis Veterinaar- ja Toiduametile ja Terviseametile järgmise tööpäeva jooksul. Teatise allkirjastatud originaali säilitatakse teatise väljastanud laboratooriumis kolm aastat.
(5) Kui loomataudi tõrje-eeskirjad näevad ette teisi tähtaegu ja teavitamise viise, siis juhindutakse vastavast tõrje-eeskirjast.
Lisa Informatsioon registreerimiskohustusliku loomataudi avastamisest